b'\n_START_ARTICLE_\nMarjan Oro\xc5\xbeen\n_START_SECTION_\n\xc5\xbdivljenje\n_START_PARAGRAPH_\nOkupacija je leta 1941 prekinila njegovo \xc5\xa1olanje na celjski klasi\xc4\x8dni gimnaziji. Aprila 1942 so mu kot talca ustrelili o\xc4\x8deta, ker je sodeloval v Osvobodilni fronti. To je opredelilo njegovo \xc5\xbeivljenjsko pot. Kot rudar iz rudnika Hrastnik je kon\xc4\x8dal vi\xc5\xa1jo politi\xc4\x8dno \xc5\xa1olo\xc2\xa0\xc2\xbb\xc4\x90uro \xc4\x90akovi\xc4\x87\xc2\xab\xc2\xa0v Beogradu in kasneje diplomiral na Visoki \xc5\xa1oli za dru\xc5\xbebene vede v Ljubljani. Postal je profesionalni dru\xc5\xbebeno-politi\xc4\x8dni delavec. Deloval je v Hrastniku, Trbovljah, Ljubljani in Beogradu na raznih imenovanih in voljenih funkcijah. Upokojil se je leta 1990._NEWLINE_V tretjem \xc5\xbeivljenjskem obdobju se posve\xc4\x8da predvsem naravi in delu v lovski dru\xc5\xbeini. Udele\xc5\xbeuje se obujanja spominov na usodna dogajanja v \xc4\x8dasu njegove mladosti. Zavzema se za ohranjanje zgodovinskih izro\xc4\x8dil OF ter narodnoosvobodilnega boja slovenskega naroda.'